Rikunarita-ORG/Wikinium huggingface dataset:
# Strollad Komunour Sina

Strollad Komunour Sina

strollad politikel, strollad komunour, ruling party| Deiziad krouiñ | 23 Gouere 1921  |
| Anv | 中国共产党  |
| Anv ofisiel | Communist Party of China  |
| Anv er yezh orin | 中国共产党  |
| Anv berr | 中共, CPC, CCP  |
| Perzhiad e | Battle of Tōzan  |
| Diazezer | Chen Duxiu, Li Dazhao  |
| Den e penn an aozadur | General Secretary of the Chinese Communist Party  |
| Prezidant | Xi Jinping  |
| Sekretour meur | Xi Jinping  |
| Kan broadel | Kan Etrebroadel al Labourerien  |
| Ger-stur | Serve the People  |
| Testenn ar ger-stur | 为人民服务  |
| Stad | Republik Pobl Sina  |
| Youth wing | Communist Youth League of China  |
| Lec'h diazez | Site of the First Congress of the Chinese Communist Party  |
| Aozadur mamm | talvoud ebet  |
| Isaozadur | Beijing Municipal Committee of the Chinese Communist Party, Taiwan Province Working Committee of the Chinese Communist Party  |
| Perc'henn war | Studio on Fuxing Road, China Daily, Renmin Ribao, Qiushi, Red Flag  |
| Sez sokial | Zhongnanhai  |
| Erlec'hiañ a ra | Q56271553  |
| SRGB color hex triplet | DD0000  |
| Lec'hienn ofisiel |   |
| Testenn ar pennreolennoù | Constitution of the Chinese Communist Party  |
| Dezverket dre | organization or unit established by the Chinese Communist Party  |
| Istor | History of the Chinese Communist Party  |
| Political coalition | United front, Second United Front, First United Front  |
| Rummad evit an izili | Category:Chinese Communist Party politicians  |
| Catchphrase | 全心全意为人民服务  |

  Eus Wikidata
**Strollad Komunour Sina** (sinaeg simplaet : 中国共产党 ; sinaeg hengounel : 中國共産黨 ; pinyin : *Zhōngguó Gòngchǎndǎng*) eo ar strollad a zo e penn Republik Pobl Sina (RPS) abaoe 1949. Bez' ez eo ar strollad aotreet nemetañ er vro.

Savet e oa bet e 1921 gant Chen Duxiu ha Li Dazhao. Ar strollad en deus brasaet buan adal 1949 ha kemeret en deus plas ar strollad broadelour Kuomintang (KMT) goude Brezel diabarzh Sina. Ur wech e penn ar vro en deus savet Republik Pobl Sina

Ar strollad zo mestr war an niver uhelañ a nerzhioù milourel er bed, Arme Dieubidigezh Pobl Sina. An SKS a zo sañset bezañ diazezet war mennad un demokratelezh kreizennet, ur mennozh deuet a-ziwar ar varksouriezh ha dreist-holl Vladimir Lenin.

* Banniel Strollad Komunour Sina
* "Strollad Komunour Sina" e sinaeg simplaet (laez) ha hengounel (traoñ)
* 18 a viz Kerzu 1949, dibunadeg komunourien Sina evit deiz-ha-bloaz Stalin
# Golf

Ar **golf** a zo ur sport a resisted, c'hoariet er-maez, ma vez ar c'hoarierien o skeiñ en ur volotenn d'he c'has betek un toull, gant sikour bizhier-kamm houarn anvet kleuboù. Pal ar c'hoari a zo ober an nebeutañ a daolioù war un dachenn termenet. Evit ober ar sport-mañ n'eus ket ezhomm bezañ ur sportour a live uhel, n'eo ket an nerzh fizikel a gont met talvoudoù e-giz an andur, an teknik hag an nerzh spered, ar perzh pouezusañ.

Kleub ha bolotenn
## Istor

Lavaret e vez a-wechoù e teu eus ar c'hoari kroked, brudet adalek an XIXvet kantved, met kalz koshoc'h eo e wrizioù.

Reolennet e Bro-Skos e 1754 gant ar *Royal & Ancient Golf Club* eus Saint Andrews, ar sport-se en deus orinoù liesseurt. Degaset eo bet eus an Izelvroioù e lec'h oa bet c'hoariet gant an anv "kolf" abaoe ar XIIIvet kantved. Dre studiadennoù all eo bet merzet ivez e oa bet c'hoariet ur sport damheñvel e Sina en XIvet kantved.

Kregiñ a ra ar golf da vezañ brudet en eil lodenn an XIXvet kantved, gant diorroadur ar c'hleuboù prevez hag ar golf a vicher e Bro-Skos hag e Bro-Saoz, e lec'h ma z'eo bet lakaet e plas e 1980 an Open breizhveuriat kentañ c'hoariet etre tud a vicher. An diorroadaur en em led e pad ar c'hentañ brezel bed, er mare ma z'eo o kemm an urzh e-touez ar galloudezhioù bedel, an Amerikaned o terriñ an dreist wir Bro-Saoz. War-lerc'h an eil Brezel Bed, gwelet e vez broioù nevez o arruout war an dachenn: Afrika ar Su, Alamagn, Bro-Spagn, Korea ar Su, Japan, pe Aostralia. Bedeladur gwir ar golf a vo e fin an XXvet kantved. E 2003 e oa 60 milion a dud a c'hoari golf er bed.

Ar golf a zo c'hoariet kenañ e-touez ar mec'hed*(Daveoù a vank)*, met digevatal kenañ eo ar pezh a vez gounezet hag ar bruderezh graet e keñver golf gourel, n'eo ket e-giz en tennis.

D'an 9 a viz Here 2009 e oa deuet ar golf en-dro da vezañ ur sport olimpek, ha lakaet eo bet war programm ar C'hoarioù Olimpek e 2016 e Rio de Janeiro.

## Reolennoù

## Aveadur

## Kevezadegoù
# Paranoia

paranoia

kleñved spered| Iskevrennad eus | schizophrenia spectrum disorder, neurological symptom  |
| Efed | paranoial delusion, paranoid delusion  |
| Dibarder mezegel | psikiatriezh, bredoniezh, psychotherapy  |
| Symptoms and signs | paranoid behavior  |
| Measurement scale | Minnesota Multiphasic Personality Inventory, SWAP-200  |
| Characteristic of | paranoid personality disorder, paranoid schizophrenia  |
| Enebet ouzh | pronoia  |

  Eus Wikidata
Ar **paranoia** (diwar ar gerioù henc'hresianek παρά / pará « e-kichen » ha νοῦς / noûs « spered ») zo ur c'hleñved-spered, eus rumm ar psikozoù, a laka an den da alfoiñ, ma komzer neuze eus *alfo paranoiek*.

A-wechoù e vez graet paranoia, en un doare amskiantel, eus an disfiz pe an diskred, goude ma n'int ket kleñvedoù.
# Hent

Ur gourhent e Danmark.
Un **hent** a zo un egorenn ma c'hall an dud mont da vale warnañ eus ul lec'h d'unan all. Terket e vezont diouzh ezhommoù an dud hag en ur dennañ kont eus ar skoilhoù naturel pe denel. Dre vras e vez an hentoù war an douar noazh pe kaledet gant mein bilet.
Dre astenn e vez kaoz eus an hentoù war vor koulz ha, dre skeudenn, pep tra a seblant ober e hent evel war hentoù difetis er spered hag ar vuhez kevredigezhel.
Dre skeudenn ivez e veze gwelet (hag e vez c'hoazh) un hent en oabl steredennet, Hent (pe Heñchoù) Sant-Jakez (pe *Hent Sant-Jalm*), da lavaret eo un darn eus galaksienn m'emañ an Douar enni.

Eus an hentoù koshañ digoret gant an dud kentañ, marteze o heuliañ reoù al loened bras ha gouez betek hor c'hevredigezhioù modern ez eus bet ezhomm eus ar c'hehentiñ (*ken*+*hentiñ*), da lavaret eo kaout darempredoù etre an dud ha mont d'ar parkoù evit gounid ar boued. Ne oant nemet gwenodennoù (pe ribouloù pe hentigoù) war an douar noazh a-raok ma'z eus bet lakaet meur a hini anezho da vezañ ledan a-walc'h evit tremen an dud war an daou du.

Dre m'eo bet an Denelezh o kreskiñ e-keñver ar boblañs ez eus bet muioc'h-muiañ a hentoù evit mont da bep lec'h anavezet hag eus pep lec'h da n'eus forzh peseurt lec'h all ken emañ an holl hentoù o kroaziañ an eil gant egile. Pa vez daou hent pe ouzhpenn o kroaziañ ez eus ur c'hroashent. War ar c'hroashentoù e vez staliet peurvuiañ meur a dolpadur-annez bihan ha bras.

Goude ma oa bet ijinet ar rodoù ken ma veze aesoc'h kas an traoù hag an dud war garbedoù ez eas an hentoù etre an tolpadurioù-annez da vezañ ledanaet diouzh an tremen ha diouzh ledander ha tizhder ar c'harbedoù. En XXvet kantved, pa greskas ar boblañs, brasded ar c'harbedoù e voe savet gourhentoù, meur a forzh ganto, eus daou forzh evit pep tu (hent peder forzh) betek ar gourhentoù daouzek forzh kavet er Stadoù-Unanet.

## Sellet ivez ouzh

* gwenodenn
* ode
* riboul : un hent strizh
* ribin, un hent strizh pe hentig goude tremen ul loen bras
* straed

Sellit ouzh ar ger hent er
wikeriadur, ar geriadur frank.
# Aín

Aín

kumun spagnat, municipality of the Valencian Community| Rann eus | Mancomunitat Espadà-Millars  |
| Anv ofisiel | Aín  |
| Anv annezidi | aïnenca, aïnenc  |
| Yezh ofisiel | katalaneg  |
| Kevandir | Europa  |
| Stad | Spagn  |
| E tiriad | Castelló, Plana Baixa  |
| Daveennoù douaroniel | 39°54′2″N 0°20′28″W  |
| Post dalc'het gant penn ar gouarnamant | mayor of Ahín  |
| Penn an aotrouniezh | Ricardo Miro Ballester  |
| Kod-post | 12222  |
| Niverenn bellgomz | +34-964-62-90-40  |
| Lec'hienn ofisiel |   |
| Ardamezioù | coat of arms of Aín  |
| Sant paeron | Ambroaz Milano  |
| Kod plakenn varilh | CS  |

  Eus Wikidata
 *Ur pennad Ain zo ivez.*
Aín
Aín
**Aín** zo ur gumun e Spagn, e komark Plana Baixa e proviñs Castelló, kumuniezh Valencia.
# Malayeg

| Malayeg (*Bahasa Melayu*)

---

 |
| --- |
|  |
| Perzhioù |
| Komzet e : | Malaysia, Brunei, Singapour, Tailand, Filipinez, Indonezia |
| Komzet gant : | 20-30 milion |
| Renkadur : | 54 |
| Familh-yezh : | Yezhoù aostronezek
  Yezhoù malayek-polinezek
   Yezhoù malayek-polinezek ar c'hornôg
    **Malayeg** |
| Statud ofisiel |
| Yezh ofisiel e : | Malaysia, Brunei, Singapour |
| Akademiezh : | Dewan Bahasa dan Pustaka |
|  |
| Kodoù ar yezh |
| ISO 639-1 | ms |
| ISO 639-2 | may |
| ISO 639-3 |  |
| Kod SIL | MSA |
| Sellit ivez ouzh ar pennad Yezh. |

*Arabat droukveskañ gant ar malezianeg.*

Ur yezh malayek-polinezek eo ar **malayeg** (*bahasa Melayu*) komzet gant 20-30 milion a dud e Malaysia, Brunei, Singapour, su Tailand, su ar Filipinez hag e lec'hioù zo eus Indonezia.

Yezh ofisiel Malaysia, Brunei ha Singapour eo ar malayeg ha talvezout a ra ivez da yezh voutin e Timor Lorosae.

Daoust ha ma vezont distaget en un doare disheñvel ha daoust d'ar gerioù a orin izelvroek a gaver stank a-walc'h en indonezeg, ez eo chomet tost-tre d'an indonezeg dre vras betek ma'z eo luziet a-walc'h hag-eñ ez eus yezhoù disheñvel anezhe e gwirionez kentoc'h evit doareoù disheñvel un hevelep yezh voutin.

Hiziv e vez skrivet ar malayeg gant al lizherenneg latin peurliesañ, met gwechall e veze implijet kentoc'h un doare lizherenneg arabek anvet jawiek (*jawi*).

## Gerioù deuet diwar ar malayeg

* Babirousa
* Kalao
* Orangoutan

## Gwelet ivez

* Yezhoù malayek-polinezek
* Indonezeg

## Liammoù diavaez

* *Ethnologue*
* Kentelioù malayeg evit deraouidi
* Geriadur malayeg-saozneg
# Kloerdi

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.
Brest, dor ar c'hloerdi, XVIIvet kantved.
Ur **c'hloerdi** zo ur skol ma vez desket an danvez-beleien gatolik, anvet ivez *kloareged* pe *kloer*. Daou seurt a zo:

* ur *c'hloerdi bihan* a zo ur skol eil derez (skolaj, lise) ma roer deskadurezh d'ar yaouankiz, en sell da gas anezhe d'ar c'hloerdi bras goude
* ur *c'hloerdi bras* a zo ur skol-uhel ma vez desket ar vicher a veleg.

Ar c'hloerdioù zo deuet war wel adal ar 17vet kantved, da heul un dekred statudet gant Sened-Meur an Iliz katolik roman dalc'het e Trento (1545-1563). Betek neuze, e veze stummet an dañvez-beleien er skolioù-meur, e-giz ar vedisined hag an dud a lezenn (an holl aotrouien o saeoù du). Padal, deuet e oa ar skolioù-meur da vezañ kontammet gant ar menoioù nevez oc'h elbikat ouzh beli Rom. Sant Charlez Borrome (1538-1584) an hini oa a grouas ar c'hloerdi kentañ en eskopti Milano.

Betek er bloavezhioù 1970 e oa ur c'hloerdi bihan da vihanañ e pep eskopti, hag ur c'hloerdi bras ivez.
Abaoe ar bloavezhioù 1980 n'eus ket a gloerdioù bihan ken, ha ne vez nemet ur c'hloerdi bras e pep arc'heskopti.

## Kloerdioù all

An urzhioù relijiel dre vras o doa o c'hloerdioù ivez, gant anvioù disheñvel : e galleg, *juvénat* (kloerdi bihan) ha *noviciat* (kloerdi bras) ; e brezhonek ne vez klevet nemet "novisiad".

* E Kastellin e oa kloerdi bihan (*juvénat*) Urzh Frered Ploermel, savet gant ar Malaouad Jean-Marie de La Mennais.

## Kloerdioù

### Kloerdioù Breizh

Dol, chapel ar c'hloerdi bras
* en eskopti Sant-Brieg e oa kloerdi bihan e Kintin, ha kloerdi bras e Sant-Brieg;
* en eskopti Kerne e oa kloerdi bihan e Pontekroaz, ha kloerdi bras e Kemper;
* en eskopti Gwened e oa kloerdi bihan e Santez-Anna-Gwened, ha kloerdi bras e Gwened;
* skolaj ar C'hreiskêr e Kastell-Paol a zo bet kloerdi bras ha kloerdi bihan goude-se ;
* e Bro-Roazhon e oa kloerdi bihan e Kastell-Jiron, kloerdi bras e Roazhon.

Da heul lezenn an disparti etre ar Stad hag an Iliz e 1905, daou gloerdi a vez kavet e pep kêr gant un eskopti : ar c'hloerdi kozh, bet piaouet gant ar Stad hag ur c'hloerdi nevez, savet en hanterad kentañ an 20vet kantved hag alies a-walc'h dilezet ha gwerzhet e penn diwezhañ ar c'hantved. E Roazhon, da skouer, ar c'hloerdi kozh, o skeiñ war ar blasenn Hoche, a roas bod da Gevrenn al Lizhiri ha Skiantoù Mab-den ar Skol-Veur betek 1967 ha, da c'houde, da Gevrenn ar Skiantoù Ekonomek eus Skol Veur Roazhon I. Daou gloerdi pe dri, evit gwir : e Roazhon, ouzhpenn an daou re veneget, e vez kavet an hini bet savet er XVIIvet kantved ha diberc'hennet e-pad an Dispac'h bras (e straed Echange emañ, deuet a-hed ur prantad da ospital an armeoù Ambroise Paré).

## Daveoù

## Skeudennoù

* Ignacio de Loyola
* Sant Charlez Borrome
* Kloerdi bras, Lille (Bro-C'hall)
* Kloerdi bihan, Apeldoorn (Izelvroioù)
* Kloerdi bras, Kebek (Kanada)
* Kloerdi bras,Madrid (Bro-Spagn)
* Jerez (Bro-Spagn)
*

## Liammoù diavaez

Sellit ouzh ar ger Kloerdi er
wikeriadur, ar geriadur frank.

* Roll ar c'hloerdioù katolik
# Melilla

Kartenn Melilla, e spagnoleg
**Melilla** (*Melilla* e spagnoleg, **مليليةMaliliyah* en arabeg, *Tamlit* e berbereg) zo ur gêr dalc’het gant Spagn en arvor Afrika an Norzh, damenklozet e Maroko, war vord ar Mor Kreizdouar. Evit Maroko ez eo ul lodenn eus he ziriad, trevadennet gant Spagn, evel Ceuta hag an enezennoùigoù spagnat zo a-hed aod hanternoz Maroko, anvet Plazas de soberanía. Ur gêr emren eo Melilla, abaoe 1995, enni war-dro 70 000 a annezidi. Komzet e vez berbereg ar Rif gant ar braz eus an dud e kêr hag ivez arabeg, spagnoleg hag un tammig galleg.

E dalc’h ar Fenikianed, ar Romaned, ar Vandaled, ar Wizigoted... eo bet Melilla. E-pad ur pennad e oa bet ur porzh eus an Impalaeriezh vizantat, a-raok bezañ ul lodenn eus rouantelezhioù arab Maroko. Aloubet e oa bet gant Spagn e 1497. Abaoe eo chomet dindan beli ar vro-se. E 1995 e oa bet roet da v-Melilla, evel da gêr Ceuta, ur statud a gêr emren.

Ur bern repuidi eus broioù Afrika a glask dont da v-Melilla, evit gallout mont e-barzh Unaniezh Europa da c'houde.

## Liamm diavaez

* Ciudad Autónoma de Melilla

## Gwelet ivez

Plaza de soberanía
# Dourliverezh

Boest livajoù
Un **dourlivadur** zo un doare livadur graet war baper, pe kartoñs a-wechoù, gant livioù ha dour, hep eoul eta. **Dourliverezh** eo an anv a vez graet eus an arz ha doare-ober.
Un arz diaes eo abalamour d'an dour ha n'eo ket un elfenn stabil. Se zo kaoz e vez implijet paper arbennik, paper dourliverezh. Ret e vez labourat a-blaen.

## Dourlivourien

Gwel en Alpoù, gant Turner
Unan eus an **dourlivourien** brudetañ eo ar saoz Joseph Mallord William Turner (1775-1850), en deus savet taolennoù leun a sklêrijenn hag a vuhez.